**OSNUTEK**

**Ministrstvo za delo, družino, socialne zadeve in enake možnosti**

gp.mddsz@gov.si

**Združenje medicine dela, prometa in športa**

andrea.margan@gmail.com

**AED baza Slovenije**

aed.baza@gmail.com

**RTV Slovenija**

pr@rtvslo.si

**ZADEVA: Pobuda Iniciative za AED št. 14 – Defibrilatorje na ulice**

V predlogu novega Pravilnika o službi nujne medicinske pomoči je predvideno, da se avtomatski defibrilatorji, katerih lastniki dovolijo javno uporabo, vključijo v mrežo AED. Podatki o mreži AED bodo vključeni v evidenco dispečerske službe zdravstva. Smiselno bi bilo, da so v evidenco vključeni avtomatski defibrilatorji, ki so stalno javno dostopni, torej tudi izven obratovalnega časa ustanov, ki imajo AED.

Predlagamo sledeče aktivnosti.

Ministrstvo za delo, družino, socialne zadeve in enake možnosti naj brez mnenja Ministrstva za zdravje sprejme spremembe Pravilnika o organizaciji, materialu in opremi za prvo pomoč na delovnem mestu. Ker Ministrstvo za zdravje ni odgovorilo na dopis št. 1021-201/2012, z dne 12. 2. 2013, se lahko sklicuje na institut molka organa. Sprejem spremembe pravilnika bo omogočil specialistom medicine dela aktivno vlogo v razporejanju avtomatskih defibrilatorjev.

Združenje medicine dela, prometa in športa naj pozove svoje člane, da v največji možni meri omogočijo stalno javno dostopnost avtomatskih defibrilatorjev.

AED baza Slovenije naj s posebnim dopisom predlaga lastnikom avtomatskih defibrilatorjev, da postavijo svoje naprave pred vhode in s tem omogočijo stalno javno dostopnost.

RTV Slovenija, tako njen radijski, kot televizijski del, je posvetila izjemno medijsko pozornost letošnjemu Evropskemu dnevu oživljanja. Njeno pomoč bi potrebovali še naprej. Prosimo za nasvete, kako bi izvedli navedene aktivnosti, da bo učinek čim večji in seveda za medijsko podporo.

Datum: 30. 10. 2015 Zdenko Šalda, dr. med.

 salda.zdenko@zd-tr.si